കോവിഡിന്റെ മൂന്നാം തരംഗത്തെ നേരിടാനുള്ള തയാറെടുപ്പില് കൈകോര്ത്ത് മോഹന്ലാലും പീഡിയാട്രിക് ഐസിയുവിന് കിടക്കകള് കൈമാറിയത് ആരോഗ്യമന്ത്രിയുടെ ആവശ്യത്തെത്തുടര്ന്ന് പത്തനംതിട്ട : ജനറല് ആശുപത്രിയിലെ നിര്മ്മാണം നടന്നു കൊണ്ടിരിക്കുന്ന പീഡിയാട്രിക് ഐസിയുവിലേക്ക് ആവശ്യമായ ആറ് ഐസിയു കിടക്കകള് മോഹന്ലാലിന്റെ വിശ്വശാന്തി ഫൗണ്ടേഷന് കൈമാറി. കോവിഡിന്റെ മൂന്നാം തരംഗത്തെ നേരിടാനുള്ള തയാറെടുപ്പിന്റെ ഭാഗമായാണിത്. മൂന്നാം തരംഗം കുട്ടികളെ കൂടുതലായി ബാധിക്കുമെന്നാണ് മുന്നറിയിപ്പ്. അതിനാല് കുട്ടികള്ക്ക് മെച്ചപ്പെട്ട ചികിത്സ ഒരുക്കുകയാണ് ലക്ഷ്യം .മന്ത്രി വീണാ ജോര്ജിന്റെ എംഎല്എ ഫണ്ടില്നിന്ന് 74.05 ലക്ഷം രൂപ ചെലവിട്ടാണ് പദ്ധതിയിലെ സിവില് ഇലക്ട്രിക്കല് പണികള് നടത്തിയത്. ഓക്സിജന് പൈപ്പ് ലൈനിന്റെ പണികള് നടക്കുന്നു. ഇവിടേക്ക് ആവശ്യമായ കിടക്കകള് വാങ്ങാന് പണം ഇല്ലായിരുന്നു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ അപ്പോഴാണ് സംസ്ഥാന സര്ക്കാര് തിരഞ്ഞെടുക്കുന്ന ആശുപത്രിയില് ആവശ്യമായ ഉപകരണങ്ങള് വാങ്ങാന് വിശ്വശാന്തി ഫൗണ്ടേഷന് സന്നദ്ധത അറിയിച്ചത്. മോഹന്ലാലിന്റെ കുടുംബവീട് പത്തനംതിട്ടയില് ആയതിനാല് ജനറല് ആശുപത്രിയില് നിര്മിക്കുന്ന പീഡിയാട്രിക് ഐസിയുവിലേക്ക് ആവശ്യമായ കിടക്കകള് വാങ്ങി നല്കാമോയെന്ന് മന്ത്രി വീണാ ജോര്ജ് അഭ്യര്ഥിക്കുകയായിരുന്നു. തുടര്ന്ന് ഇതിന് ആവശ്യമായ പണം കൈമാറി. ഐസിയു കിടക്കകള് കഴിഞ്ഞ ദിവസം എത്തി. ഇതിന്റെ ഉദ്ഘാടനം ഉടന് നടത്തുമെന്ന് ആരോഗ്യ മന്ത്രി വീണാ ജോര്ജ് പറഞ്ഞു.